Oberwart

Oberwart (mađarski: Felsőőr, hrvatski: Gornja Borta) je grad na jugu Austrije od 3,713 stanovnika. Oberwart je administrativni centar Okruga Oberwart. Geografija Oberwart leži u Gradišću nedaleko mađarske granice u dolini rijeke Pinka. Još i danas Mađari formiraju oko 25 % stanovnika Oberwarta, a čak 37 % stanovnika su protestanti, većina njih su bili porijeklom Mađari, koji su asimilirani (oni su do sredine 20. vijeka bili većina). U Oberwartu i okolici postoji i značajna grupa Gradišćanskih Hrvata, tako da je u njemu 1992. otvorena jedina dvojezična gimnazija u cijelom Gadišću. U predgrađu Oberwarta postoji i jedno romsko naselje. Historija Oberwart je osnovan kao ugarska pogranična utvrda, koja je prvi put dokumentirana 1327. Status grada dobio je tek 1939. Znamenitosti Znamenitosti Oberwarta su nekadašnja katolička parohijska crkva sa romaničkom jezgrom i dvije protestantske parohijske crkve; luteranska (1812.-1815.) i kalvinistička (1771.-1773.) Privreda Oberwart je poznat po svom Gradišćanskom sajmu (Burgenland messe), koji ima 6 priredbi godišnje. Oberwart je centar poljoprivrednog kraja, poznat po aukcijama krava Simentalki, od industrije ima građevinsku, tekstilnu i metalnu. Od 5,452 zaposlenih koliko ih je bilo 1991. oko 71% radilo je u uslužnom sektoru i administraciji. Reference Vanjske veze Službene stranice grada Oberwarta (de)